Diari Oficial de la Generalitat Valenciana


Sumari del DOGV 9092, del 25-05-2021 (2021/5472)

RESOLUCIÓ de 12 de maig de 2021, del Vicerectorat d'ocupació i Programes Formatius de la Universitat de València, per la qual es convoquen i aproven les bases reguladores de les ajudes del Programa Shadowing de la Universitat de València, per a orientar, guiar i aconsellar, mitjançant un procés de mentoria, estudiants de màster de la Universitat de València, per a millorar en la seua inserció professional i/o desenvolupament de carrera.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9092

Data del DOGV
:   25-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5472


Data del document
:   12-05-2021

Organisme emissor
:   Universitat de València

Tipus de document
:   Resolució

Descriptors 

:   * ajuda pública

RESOLUCIÓ de 12 de maig de 2021, del Vicerectorat d'ocupació i Programes Formatius de la Universitat de València, per la qual es convoquen i aproven les bases reguladores de les ajudes del Programa Shadowing de la Universitat de València, per a orientar, guiar i aconsellar, mitjançant un procés de mentoria, estudiants de màster de la Universitat de València, per a millorar en la seua inserció professional i/o desenvolupament de carrera. [2021/5472]  
   
  
UVocupació és un servei de la Universitat de València, impulsat pel Vicerectorat d'Ocupació i Programes Formatius, que té com a objectiu ajudar en la inserció laboral tots els estudiants i titulats de la UV i millorar les seues possibilitats professionals.  
Per a aconseguir-ho, UVocupació disposa d'una sèrie de serveis tals com:  
- Orientació i assessorament  
- Ocupació i emprenedoria  
- Formació  
- Estudis i anàlisi  
Pel que fa a la tasca d'ocupabilitat, des de la UV es realitzen continus esforços, col·laboracions i aliances amb terceres institucions per al compliment dels objectius marcats. En aquest sentit, la UV ha subscrit sengles convenis amb Banco Santander per impulsar el Programa Shadowing (d'ara endavant també referit como el Programa i/o Shadowing).  
El programa està destinat a estudiants de màster de 5 facultats i una escola, tots centres de la Universitat de València. Els centres son: Facultat de Ciències Socials, Facultat de Dret, Facultat de Ciències Biològiques, Escola Tècnica Superior d'Enginyeria, Facultat de Psicologia i Logopèdia, i Facultat de Geografia i Història.  
El Programa Shadowing té com a objectiu que professionals de prestigi (egressats/ades de la Universitat de València o que tinguen vinculació amb la Universitat), de manera voluntària orienten, guien i aconsellen estudiants de màster de la Universitat de València, en la seua inserció professional i/o desenvolupament de carrera, i els oferisquen assessorament personalitzat, a través de la transferència d'experiències, coneixements i vivències generades per les mentores i pels mentors.  
El programa contempla activitats com:  
- Sessions de mentoria.  
- Possibilitat d'altres activitats (seminaris, xarrades, ponències?) que es pugen organitzar dins del programa Shadowing.  
El programa es desenvoluparà durant l'any 2021.  
En el marc d'aquesta iniciativa, el Vicerectorat d'Ocupació i Programes Formatius, fent ús de les atribucions que li confereix la Resolució de 12 de gener de 2021, del Rectorat de la Universitat de València, per la qual s'aprova la delegació de funcions en els vicerectors i les vicerectores, la secretària general, el gerent i altres òrgans d'aquesta universitat. [2021/241], resol  
  
Primer  
Convocar un màxim de 60 ajudes formatives (10 ajudes com a màxim per cadascuna de les 5 facultats i escola implicades en el projecte) valorades en 417 - cadascuna, per a la participació en el Programa Shadowing de la Universitat de València, en el marc de la col·laboració amb Banco Santander, i aprovar les bases que regulen aquesta convocatòria, que figuren incloses com a annex I d'aquesta resolució.  
Aquest programa i aquestes ajudes formatives van adreçats a estudiants de màster de 5 facultats i una escola, totes centres de la Universitat de València. Les facultats i escola tècnica superior són: Facultat de Ciències Socials, Facultat de Dret, Facultat de Ciències Biològiques, Escola Tècnica Superior d'Enginyeria, Facultat de Psicologia i Logopèdia, i Facultat de Geografia i Història.  
  
Segon  
La Universitat de València aportarà, per al finançament d'aquestes 60 ajudes formatives, fins a un màxim de 25.000 ?, a càrrec de l'orgànica 13514773165 del pressupost per a l'exercici 2021 de la Universitat de València, destinats a sufragar les despeses del programa previstes en aquesta convocatòria.  
  
Tercer  
La vicerectora d'Ocupació i Programes Formatius de la Universitat de València és l'òrgan competent per a la resolució de la present convocatòria, que es gestionarà per la Fundació General de la Universitat de València (d'ara endavant FGUV), mitjançant UVocupació, en virtut de l'encàrrec de gestió realitzat al seu favor, de data 30 de desembre de 2015, prorrogat mitjançant resolució de data 31 de desembre de 2019.  
  
  
Quart  
Contra aquesta resolució, que exhaureix la via administrativa, es pot interposar un recurs de reposició en el termini d'un mes des de l'endemà de la seua publicació, davant el mateix òrgan que ha dictat la resolució, o bé directament un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos, comptats des de l'endemà de la seua publicació.  
  
València, 12 de maig de 2021. La rectora, p. d. (DOGV 2021/241), la vicerectora d'Ocupació i Programes Formatius Universitat de València: M. Adela Valero Aleixandre.  
  
  
  
ANNEX I  
Bases reguladores de les ajudes del Programa Shadowing de la Universitat de València, per a orientar, guiar i aconsellar, mitjançant un procés de mentoria, a estudiants de màster de la Universitat de València, per a millorar en la seua inserció professional i/o desenvolupament de carrera.  
  
1. Objecte i finançament  
La Universitat de València, mitjançant l'impuls del Vicerectorat d'Ocupació i Programes Formatius, amb la col·laboració del Banco Santander, organitza el Programa Shadowing de la Universitat de València, adreçat a estudiants de màster de 5 facultats i una escola, totes centres de la Universitat de València. Les facultats i escola tècnica superior són: Facultat de Ciències Socials, Facultat de Dret, Facultat de Ciències Biològiques, Escola Tècnica Superior d'Enginyeria, Facultat de Psicologia i Logopèdia, i Facultat de Geografia i Història.  
L'objectiu d'aquest programa és que professionals de prestigi (egressats/ades de la Universitat de València, o que tinguen vinculació amb la Universitat), de manera voluntària orienten, guien i aconsellen estudiants de màster de la Universitat de València, en la seua inserció professional i/o desenvolupament de carrera, i els oferisquen assessorament personalitzat sobre diversos temes, a través de la transferència d'experiències, coneixements i vivències generades per les mentores i pels mentors.  
La Universitat de València aportarà, per al finançament d'aquest programa, fins a un màxim de 25.000 - per a un màxim de 60 ajudes formatives, valorades en 417 - cadascuna, a càrrec de l'orgànica 81160457903 del pressupost per a l'exercici 2021 de la Universitat de València destinats a sufragar les despeses del programa previstes en aquesta convocatòria. Aquest programa és possible gràcies als convenis de col·laboració subscrits entre la Universitat de València i el Banco de Santander.  
Les persones beneficiàries seleccionades no rebran directament, en cap cas, cap import monetari.  
  
2. Requisits i formalització de sol·licituds  
2.1. Requisits  
Els requisits per a participar en el programa són el següents:  
- Ser estudianta o estudiant de màster d'alguna de les facultats i escola tècnica superior de la Universitat de València que apareixen tot seguit: Facultat de Ciències Socials, Facultat de Dret, Facultat de Ciències Biològiques, Escola Tècnica Superior d'Enginyeria, Facultat de Psicologia i Logopèdia, i Facultat de Geografia i Història.  
- Inscripció en la borsa d'ocupació d'UVocupació. Les persones participants en el programa han d'estar inscrites, abans de la presentació de la sol·licitud per a la concessió de l'ajuda, en la borsa d'ocupació d'UVocupació/Agència de Col·locació de la FGUV. La inscripció s'ha de fer a través de l'apartat «Accés a la teua fitxa personal» mitjançant l'enllaç següent: http://www.fundacio.es/GestionOpal/UsuariosWeb/ALoginWeb.asp'idioma=val  
L'acreditació del compliment dels requisits es fa de la manera següent:  
El primer requisit: de manera interna, el servei UVocupació, fa la comprovació amb mitjans electrònics, telemàtics, o altres mitjans semblants d'informació de la Universitat de València.  
El segon requisit: consulta de la base de dades del servei UVocupació i constatació que la persona està registrada en la borsa d'ocupació, mitjançant comprovació amb el DNI/NIE.  
No poden sol·licitar aquestes ajudes, i per tant no poden ser-ne beneficiàries, les persones que es troben incurses en algun dels supòsits que preveu l'article 13.2 de la Llei 38/2003, de 17 de novembre, general de subvencions.  
2.2. Formalització de sol·licituds  
Les sol·licituds s'han de presentar mitjançant la seu electrònica (ENTREU) de la Universitat de València: https://webges.uv.es/uvEntreuWeb/menu.jsp'idtramite=EXPSOLP2U  
S'ha d'emplenar el formulari disponible en ENTREU i el contingut que figura com a annex II d'aquesta convocatòria.  
Les instruccions per a presentar les sol·licituds es poden consultar en la pàgina web d'UVocupació, en l'apartat  «destinat al Programa Shadowing»: https://www.uv.es/uvocupacio  
En el mateix formulari, es fan diverses preguntes com ara: Treballes actualment?, Has participat abans en un programa de mentoria com a mentor o mentora?, Quin màster de la UV estàs cursant- S'hi ha d'adjuntar a més, la carta de motivació.  
Les sol·licituds també es poden presentar en qualsevol de les formes previstes en l'article 38.4 de la Llei 30/1992, del 27 de novembre, de règim jurídic de les administracions públiques i del procediment administratiu comú, que es manté en vigor en aplicació del penúltim paràgraf de la disposició derogatòria única de la Llei 39/2015, d'1 d'octubre, del procediment administratiu comú de les administracions públiques.  
  
En aquest últim cas, les persones interessades han de presentar la seua sol·licitud emplenant el formulari d'inscripció, que s'ha d'ajustar al model establert en l'annex II d'aquesta convocatòria, s'ha de dirigir a l'Oficina de Registre General de la UV, situada a l'Av. Blasco Ibáñez, núm. 13 (46404) València, i cal indicar en l'assumpte: Programa Shadowing.  
Quedaran excloses del procés de selecció aquelles sol·licituds que no complisquen els requisits esmentats en aquestes bases, les que incloguen dades que es demostren ser falses i les que no es presenten d'acord amb el que s'ha especificat o sense tota la documentació exigida.  
2.3. Termini de presentació de sol·licituds i resolucions d'admissió  
El termini de presentació de sol·licituds comença l'endemà de la publicació d'aquesta convocatòria en el Diari Oficial de la Generalitat Valenciana, i es disposa de 15 dies hàbils des de l'endemà de la publicació.  
A més, se'n donarà publicitat en el tauler oficial d'anuncis de la UV (https://webges.uv.es/uvTaeweb/) i es publicarà en el web d'UVocupació (https://www. https://www.uv.es/uvocupacio) amb efectes informatius.   
  
La presentació de la sol·licitud suposa la plena acceptació de les bases de la convocatòria.  
Revisades les sol·licituds, la vicerectora d'Ocupació i Programes Formatius dictarà una resolució provisional de persones admeses i excloses, i es deixarà un termini d'esmena de 10 dies hàbils, després del qual es dictarà la resolució definitiva de persones admeses i excloses. Totes dues resolucions es publicaran en el tauler d'anuncis de la UV (https://webges.uv.es/uvTaeweb/) amb efectes de notificació i addicionalment, en el web d'UVocupació (https://www.uv.es/uvocupacio) amb efectes informatius.  
  
3. Òrgan instructor i d'avaluació. Criteris de valoració  
3.1. Òrgan instructor de la convocatòria  
L'òrgan instructor d'aquesta convocatòria és el servei UVocupació de la Universitat de València (UVocupació).  
3.2. Comissió d'avaluació  
La Comissió d'avaluació està formada per les persones següents:  
- La directora d'UVocupació o persona en qui delegue.  
- La coordinadora de l'Àrea de Formació d'UVocupació o persona en qui delegue.  
- Una persona en representació del Banco Santander o persona en qui delegue.  
- La cap de servei d'UVocupació o persona en qui delegue.  
- El coordinador de l`Àrea d'Ocupació d'UVocupació o persona en qui delegue.  
Aquesta comissió, si cal, pot demanar l'assessorament del personal tècnic o expert que considere convenient.  
3.3. Procediment de selecció i criteris de valoració  
El procediment de concessió és el de concurrència competitiva, d'acord amb el que estableix l'article 22 de la Llei 38/2003, de 17 de novembre, general de subvencions.  
La puntuació màxima que pot rebre una sol·licitud és de 2 punts.  
  
La Comissió d'Avaluació avaluarà les sol·licituds d'acord amb els criteris següents de valoració:   
  
3.3. Carta de motivació  
  
Carta de motivació  
Carta de motivació en què es descriguen les raons per les quals accedeix a l'ajuda, l'objectiu que persegueix i el seu projecte professional a curt - mitjà termini. (Extensió màxima 500 paraules, aproximadament 3000 caràcters, una cara de full A4). Fins a un màxim de 2 punt:  
  
- Valoració tècnica de 0 a 2 punts.  
  
  
La puntuació màxima per aquest criteri és de 2 punts.  
La forma de valoració d'aquest criteri és mitjançant valoració tècnica de la carta de motivació.   
  
4. Desenvolupament del programa  
4.1. Objectius del programa i obligacions de les persones participants  
L'objectiu general d'aquest programa és que professionals de prestigi (egressades i egressats de la Universitat de València, o que tinguen vinculació amb la Universitat), de manera voluntària orienten, guien i aconsellen estudiants de màster de la Universitat de València, en la seua inserció professional i/o desenvolupament de carrera, i els oferisquen assessorament personalitzat sobre diversos temes, a través de la transferència d'experiències, coneixements i vivències generades pels mentors i les mentores.  
  
Com a objectius específics, podem indicar que el programa pretén, entre altres coses:  
Per al mentor o mentora  
- Identificar talent universitari i comptar amb estudiants cada vegada millor preparats.  
- Conèixer els plans formatius de les titulacions de màster de la Universitat de València.  
- Generar networking i creació de contactes, etc.  
Per al mentorat o mentorada:  
- Acostar-los al mercat laboral i a l'activitat econòmica i empresarial.  
- Transferir el know-how de professionals de prestigi, que ajude l'estudiantat en el seu desenvolupament professional.  
- Millorar la confiança i seguretat, i augmentar la seua motivació i automotivació.  
- Aconseguir els seus objectius de manera més accelerada i efectiva, i generar networking i creació de contactes.  
- Potenciar la marca personal i ajudar a l'anàlisi i presa de decisions, etc.  
- Millorar les habilitats de comunicació i fomentar l'autonomia i iniciativa, etc.  
4.2. Activitats del programa  
Les activitats del programa són les següents:  
- Realitzar almenys 3 sessions de mentoria amb la mentora o mentor que se li adjudique. La duració de cada sessió ha de ser almenys d'1 hora de duració.  
- Possibilitat de participar en altres activitats (seminaris, xarrades, ponències?) que es puguen organitzar dins del Programa Shadowing.  
4.3. Utilització d'aplicacions informàtiques:  
Per a la realització de les activitats que formen el programa, les persones participants accediran a diverses aplicacions informàtiques com ara aula virtual de la Universitat de València, espai en disc UV, aplicació d'enquestes LimeSurvey o qualsevol altra aplicació que s'establisca.  
4.4. Compromís d'assistència a les activitats del programa  
És requisit imprescindible per a l'aprofitament de l'ajuda i per a rebre el certificat de participació en el programa, l'assistència en línia a les activitats emmarcades dins del programa.  
4.5. Compromís d'informar sobre la inserció professional  
Durant la realització del programa i amb la finalitat de fer un seguiment de l'estat d'inserció laboral i l'estat professional, les persones participants es comprometen a informar UVocupació del seu estat i a comunicar, si escau, la seua contractació per una empresa durant la vigència del programa, i a facilitar el document acreditatiu d'aquesta incorporació.  
4.6. Obtenció del certificat de participació i aprofitament de la formació rebuda  
En cas de realitzar les accions previstes en el programa d'acord amb el que estableix el punt 4.4, l'organització emetrà un certificat de participació en el programa i d'aprofitament de la formació rebuda, que es remetrà a l'adreça de correu electrònic facilitada per la persona participant en fer la inscripció, i estarà disponible en un termini aproximat de 15 dies després de l'acabament del programa. Aquelles persones que es donen de baixa durant el programa o no duguen a terme totes les accions previstes en el calendari, no obtindran el certificat de participació.  
  
4.7. Desenvolupament del programa  
El format de la celebració d'aquest programa és en línia.   
4.8. Publicació de la convocatòria: maig de 2021.  
El calendari és orientatiu i pot estar subjecte a canvis.  
4.9. Presentació de sol·licituds: des de l'endemà de la publicació de la convocatòria, i es comptarà amb 15 dies hàbils des de l'endemà de la publicació.  
  
5. Resolució  
Tenint en compte que el procediment de concessió és el de concurrència competitiva, la comissió d'avaluació proposarà a l'òrgan convocant les propostes seleccionades entre les candidatures rebudes, una vegada aplicats els criteris que estableix el punt 3.3.  
Prenent com a base aquesta proposta, l'òrgan convocant dictarà resolució amb les persones seleccionades.  
La resolució de l'òrgan convocant amb la relació de les candidatures es publicarà en els llocs assenyalats en l'apartat 2.3.  
El termini màxim per a resoldre i notificar aquestes ajudes és de sis mesos comptats a partir de l'endemà de la publicació de la convocatòria.  
  
Contra aquesta resolució, que exhaureix la via administrativa, es pot interposar recurs potestatiu de reposició en el termini d'un mes des de l'endemà de la seua publicació, davant el mateix òrgan que ha dictat la resolució, o bé directament un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos, comptats des de l'endemà de la seua publicació.  
S'entregarà el certificat d'aprofitament de la formació rebuda als membres dels equips que hagen completat la formació i hagen sigut avaluats de manera positiva.  
  
6. Justificació  
S'entén que la persona beneficiària ha justificat l'aprofitament de l'ajuda quan complisca els requisits per a emetre-li el certificat d'assistència que recull el punt 4.6.  
En cas contrari, és d'aplicació el que disposen els articles 52 i següents de la Llei 38/2003, de 17 de novembre, general de subvencions.  
  
7. Dades de caràcter personal  
7.1. Dades del responsable i de l'encarregat del tractament  
Universitat de València  
CIF: O1004036F  
Av. Blasco Ibáñez, 13  
46983 València  
Així mateix, la Fundació General de la Universitat de València FGUV), mitjà propi de la Universitat de València, és l'encarregada del tractament de les dades personals per a la gestió del Programa Shadowing.  
7.2. Finalitats i base jurídica del tractament  
En compliment del que disposa el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques respecte al tractament de dades personals i a la lliure circulació d'aquestes dades i la Llei orgànica 3/2018, de 5 de desembre, de protecció de dades de caràcter personal i garantia de drets digitals, us informem que les dades personals subministrades en aquest procés s'incorporaran als sistemes d'informació de la Universitat de València que siguen procedents, amb la finalitat de gestionar i tramitar la sol·licitud de participació en el programa de conformitat amb el que estableix la Llei 38/2003, de 17 de novembre, general de subvencions.  
  
La base legal del tractament és el consentiment de les persones participants en el programa.  
7.3. Procedència de les dades  
La Universitat de València tractarà les dades proporcionades per la persona sol·licitant mitjançant la seu electrònica (ENTREU) de la Universitat de València: https://webges.uv.es/uvEntreuWeb/menu.jsp'idtramite=EXPSOLP2U  
7.4. Destinataris de les dades personals  
En el marc de la relació que s'estableix amb motiu de la presentació de les sol·licituds, s'informa que se cediran les dades estrictament necessàries en els següents supòsits i per a les finalitats següents:  
  
- Al Banco de Santander com a entitat promotora de les ajudes.  
- Publicació de la resolució de concessió en el tauler oficial de la Universitat de València i en la pàgina web d'UVocupació.  
Addicionalment, a efectes informatius, pot informar-se de la resolució en pàgines web allotjades sota el domini oficial de la Universitat de València.  
- Publicació de les persones beneficiàries, import i objecte de les ajudes en el portal de transparència de la Universitat de València (www.uv.es/transparencia), en compliment del que estableix l'article 8.1 a) de la Llei 19/2013, de 9 de desembre, de transparència, accés a la informació pública i bon govern, i de l'article 9.1 e) de la Llei 2/2015, de 2 d'abril, de transparència, bon govern i participació ciutadana de la Comunitat Valenciana.  
- A la Base de Dades Nacional de Subvencions (BDNS), en compliment del que estableix l'article 20 de la Llei 38/2003, de 17 de novembre, general de subvencions.  
Respecte al professorat del programa: les dades personals de les persones participants (nom, cognoms, adreça electrònica, telèfon i currículum) es podran cedir a les mentores i mentors i/o professores i professors per a la gestió de les activitats.  
7.5. Termini de conservació de les dades  
Les dades es conservaran i seran, si escau, cancel·lades d'acord amb els criteris següents.  
- Quant a les persones concurrents a les quals no es concedisquen les ajudes, les dades es conservaran durant els períodes previstos en la legislació administrativa en garantia dels drets dels concurrents.  
  
- Quant a les persones concurrents a les quals es concedisca l'ajuda, les dades es conservaran durant tot el període vinculat a la gestió de la convocatòria, s'incorporaran si escau a l'expedient de l'estudiant i es conservaran amb finalitats d'acreditació i certificació de la concessió i de qualsevol altre mèrit acadèmic relacionat.  
7.6. Drets  
Les persones que proporcionen dades tenen dret a sol·licitar al responsable del tractament l'accés a les seues dades personals, la seua rectificació o supressió, i la limitació del seu tractament, o a oposar-se al tractament, així com el dret a la portabilitat de les dades.  
Les persones interessades poden exercir els seus drets d'accés, mitjançant l'enviament d'un correu electrònic dirigit a lqdfeurac@ym.rw, des d'adreces oficials de la Universitat de València, o bé mitjançant escrit acompanyat de còpia d'un document d'identitat i, si és el cas, documentació acreditativa de la sol·licitud, dirigit a la Delegació de Protecció de Dades a la Universitat de València. Assumpte: Programa Shadowing.  
7.7. Dret a presentar una reclamació davant una autoritat de control  
  
La Universitat de València, les seues fundacions i entitats associades estan adaptades a la LOPD i al RGPD. Tenen habilitada una adreça qfdz@ev.gz per a qualsevol informació, suggeriment, petició d'exercici de drets i resolució amistosa de controvèrsies en matèria de protecció de dades de caràcter personal, sense perjudici del dret a presentar una reclamació davant l'autoritat de control competent.  
7.8. Polítiques de privacitat de la Universitat de València  
Poden consultar-se les nostres polítiques de privacitat en: https://www.uv.es/uvweb/universitat/ca/politica-privacitat/responsable-delegat-proteccio-dades-1285919116693.html  
  
8. Compatibilitat  
Aquestes ajudes són compatibles amb qualsevol altre tipus d'ajuda pública o privada, sempre que la quantitat total obtinguda en totes les ajudes no supere el cost total d'implementació del projecte.  
  
9. Drets d'imatge i propietat intel·lectual  
La Universitat de València i la FGUV es reserven el dret a captar imatges i realitzar enregistraments de les activitats que es realitzen en el programa per al seu ús i difusió pública, en qualsevol suport paper o digital, inclosos els espais web i xarxes socials d'aquestes entitats, en mitjans audiovisuals i multimèdia, així com la inclusió en projectes, memòries, subvencions, o en qualsevol altre document amb finalitats divulgatives i promocionals de l'esmentat programa, de conformitat amb el que estableix la política de privacitat disponible en el procés d'inscripció.  
Per tant, la UV, i la FGUV queden facultades per a la seua difusió i explotació, i es comprometen a complir els drets a l'honor, a la intimitat personal i familiar i a la pròpia imatge.  
Així mateix, durant el programa, i de manera voluntària, les persones participants poden informar del seu testimoni/ experiència personal de forma escrita, i/o mitjançant l'enregistrament de la seua imatge per part de la Universitat de València, UVocupació i/o la FGUV i difondre'ls en els mitjans abans referenciats.  
Respecte a la propietat intel·lectual, els materials que, si és el cas, es posen a la disposició dels i de les participants estan protegits pel dret d'autor, i la seua reproducció i comunicació pública s'ha dut a terme amb una única i exclusiva finalitat divulgativa, i per a l'ús individual de les persones participants en el programa. Es prohibeix qualsevol reproducció, distribució, transformació i comunicació pública en qualsevol mitjà i, de qualsevol manera, fora de l'abast informat. Qualsevol inobservança del que s'ha disposat adés, generarà responsabilitats per a aquella persona que ho incomplisca.  
La propietat intel·lectual que puga generar-se en aquest programa serà propietat de les persones participants.  
  
10. Legislació aplicable  
En allò que no preveu la convocatòria, aquesta s'ha d'interpretar d'acord amb la legislació aplicable a les ajudes i altres aportacions dineràries sense contraprestació realitzades pels ens pertanyents al sector públic de la Comunitat Valenciana, és a dir, la Llei 38/2003, de 17 de novembre, general de subvencions, i la Llei 1/2015 de la Generalitat, d'hisenda pública, del sector públic instrumental i de subvencions.  
  
  
  
ANNEX II  
Model de sol·licitud  
  
DADES PERSONALS DE LA PERSONA SOL·LICITANT:  
Nom i cognoms:-  
NIF núm. -  
Data de naixement:-  
Nacionalitat:-  
Gènere:-  
Província:-  
Ciutat:-  
Telèfon: -  
Perfil LinkedIn: -  
Adreça electrònica de contacte a efectes de notificacions: -   
Adreça electrònica de la Universitat de València: -   
  
DADES ACADÈMIQUES  
Estudis:-  
Universitat: -   
Treballes actualment- SÍ NO  
Has participat abans en un programa de mentoria, com a mentee-  
Quin màster de la Universitat de València curses-  
  
DOCUMENTACIÓ QUE CAL ADJUNTAR:  
Carta de motivació  
 Que coneix i accepta íntegrament, annexos inclosos, les bases reguladores de la convocatòria del Programa Shadowing de la Universitat de València.  
 Que accepta i coneix les polítiques de privadesa del programa (punt 7 de les bases).  
 Que les dades facilitades són exactes, actuals i veraces en tot moment.  
  
Les dades personals subministrades en aquest procés s'incorporaran als sistemes d'informació de la Universitat de València, del Banco de Santander i de la Fundació General de la Universitat de València escaients, amb la finalitat de gestionar i tramitar la sol·licitud de participació en el programa, de conformitat amb el que estableix la Llei 38/2003, de 17 de novembre, general de subvencions. Tota persona pot exercitar els seus drets sobre la protecció de dades en qualsevol moment i d'una manera gratuïta, adreçant un correu electrònic a mdhgnvfrd@sn.cl, amb indicació de les seues dades d'identificació i del dret que desitja exercitar. La Universitat de València, les seues fundacions i entitats associades estan plenament adaptades a la LOPD i al RGPD i, per això, té habilitada una adreça xrql@lx.uk per a qualsevol informació, suggeriment, petició d'exercici de drets i resolució amistosa de controvèrsies en matèria de protecció de dades de caràcter personal.